Document ID: /roh_data/filtered/Bilingualer_Corpus_interleaved-it-rm.jsonl.gz/1676

This is a text translated from Italian to Rumantsch Grischun.
Comunicazione digitale sicura: I Grigioni sono il primo Cantone a utilizzare IncaMail

Per la prima volta un Cantone, i Grigioni, introduce la piattaforma e-mail IncaMail per la comunicazione sicura. IncaMail è integrato direttamente in Outlook e permette a titolo di novità a diverse autorità amministrative del Cantone di inviare e-mail crittografate o lettere raccomandate elettroniche. Grazie alla comunicazione sicura, a partire dal 2010 le autorità saranno in grado di svolgere in modo più rapido ed efficiente le procedure amministrative. Lo svolgimento di tali procedure è disciplinato dall'ordinanza concernente la comunicazione per via elettronica nell'ambito di un procedimento amministrativo. Nel quadro di questa ordinanza, la piattaforma d'informazione IncaMail della Posta è stata appena inserita quale prima e finora unica tecnologia ammessa.

In internet, le e-mail non crittografate possono essere visualizzate, modificate o intercettate molto facilmente da terzi. Con la possibilità dell'invio di e-mail sicuro e dimostrabile, la Posta colma queste lacune nella sicurezza grazie alla piattaforma d'informazione IncaMail.

Integrazione semplice

L'Ufficio d'informatica dei Grigioni mette ora a disposizione dei servizi dell'amministrazione grigionese la nuova piattaforma e-mail sicura IncaMail. Dall'1.1.2010, gli uffici e i tribunali cantonali potranno impiegare il nuovo servizio. La piattaforma è direttamente collegata a Exchange tramite una connessione sicura e integrata completamente nel mailbox di Outlook dell'utente. I costi d'investimento sono modesti e vengono conteggiati per ogni e-mail sicura e dimostrabile inviata. Con IncaMail i servizi dell'Amministrazione hanno a disposizione uno strumento semplice per una comunicazione sicura. Quando si tratta di preservare la confidenzialità o la sicurezza giuridica, i collaboratori possono inviare documenti da ogni postazione lavorativa tramite e-mail crittografate e, all'occorrenza, tramite raccomandata elettronica con conferma dell'invio.

Le e-mail sicure conquistano le autorità

Con l'integrazione di IncaMail le autorità del Cantone dei Grigioni sono pronte per il futuro. L'ordinanza concernente la comunicazione per via elettronica nell'ambito di un procedimento amministrativo è in vigore già dall'inizio di gennaio 2008. Essa disciplina le modalità secondo le quali, in un procedimento amministrativo conformemente alla legge federale in materia (PA; RS 172.021), la corrispondenza tra la parte e l'autorità federale può essere trasmessa in forma elettronica. L'ordinanza è applicabile a tutti gli atti scritti in vista dell’emanazione di una decisione e alla notifica di decisioni di un'autorità. Il Dipartimento federale delle finanze (DFF) ha da poco riconosciuto la piattaforma d'informazione IncaMail, quale prima e finora unica tecnologia per la trasmissione elettronica di procedimenti amministrativi ammessa.

Procedura giudiziaria dall'1.1.2011

Dall'1.1.2011, diversi tribunali di tutta la Svizzera saranno inoltre tenuti ad accettare e a trattare istanze elettroniche nel quadro di processi civili e penali, nonché di procedimenti relativi all'esecuzione e ai fallimenti. Anche in questo caso viene posta la condizione che per lo scambio di documenti venga utilizzata una piattaforma d'informazione per un traffico di e-mail sicuro e dimostrabile. Un'ordinanza in tal senso è attualmente all'esame dell'Ufficio federale di giustizia. In merito all'ammissione di IncaMail si deciderà nel quadro di una procedura già aperta.

Informazioni:

- Servizio stampa Posta, tel. 058 338 13 07, e-mail:

presse@post.ch

- Consigliere di Stato Dr. Martin Schmid, Direttore del Dipartimento delle finanze e dei comuni dei Grigioni, tel. 081 257 32 01

- Fernando Caduff, vice responsabile dell'Ufficio d'informatica dei Grigioni, tel. 081 257 32 61

Organo: Posta / Dipartimento delle finanze e dei comuni

Fonte: it Posta / Dipartimento delle finanze e dei comuni

30.11.2009
Communicaziun digitala segira: Il Grischun dovra IncaMail sco emprim chantun

Cun il Grischun introducescha in chantun per l'emprima giada la plattafurma dad e-mail IncaMail sco med da communicaziun segir. IncaMail è integrà directamain en l'Outlook e pussibilitescha da nov a differentas autoritads administrativas da trametter e-mails codads u e-mails recumandads. Grazia a la communicaziun electronica segira pon ellas liquidar proceduras administrativas en moda pli svelta e pli efficazia a partir da l'onn 2010. Reglà è l'andament da talas proceduras tenor la "ordinaziun davart la transmissiun electronica en il rom d'ina procedura administrativa". En il rom da questa ordinaziun è la plattafurma d'infurmaziun IncaMail da la Posta gist vegnida admessa sco emprima e fin ussa sco unica tecnologia da plattafurma.

En l'internet pon e-mails betg codads vegnir legids, midads u tschiffads facilmain da terzas persunas. Cun la pussaivladad da spedir e-mails en moda segira e cumprovada serra la Posta questa largia da segirezza cun la plattafurma IncaMail.

Integraziun simpla

L'uffizi d'informatica dal Grischun metta da nov a disposiziun IncaMail, questa plattafurma dad e-mail segira, als posts d'administraziun dal Grischun. A partir dal 1. da schaner 2010 pon ils posts da servetsch chantunals e las dretgiras chantunalas duvrar quest servetsch nov. Cun ina colliaziun segira è la plattafurma colliada directamain cun Exchange ed integrada en la chascha dad e-mails dad Outlook da l'utilisadra e da l'utilisader. Ils custs d'investiziun èn minims. Mess a quint vegn mintga e-mail segir e cumprovabel ch'è vegnì tramess. Cun IncaMail han ils posts d'administraziun a disposiziun in instrument simpel per la communicaziun segira. Sch'i sa tracta d'observar la confidenzialitad u sch'i sa tracta da la segirezza giuridica pon las collavuraturas ed ils collavuraturs spedir documents en e-mails codads e tut tenor basegn en e-mails recumandads cun ina cumprova da spediziun, e quai da mintga plazza da lavur.

E-mail segir conquista las autoritads

Cun l'integraziun dad IncaMail èn las autoritads dal chantun Grischun preparadas per l'avegnir. Gia dapi il cumenzament da l'onn 2008 è en vigur la "ordinaziun davart la transmissiun electronica en il rom d'ina procedura administrativa". Ella regla, co che la correspundenza d'ina procedura administrativa tranter las partidas e las autoritads federalas po vegnir transmessa en moda electronica a norma da la lescha federala respectiva (LFPA; CS 172.021). L'ordinaziun po vegnir applitgada per tut las inoltraziuns areguard il relasch d'ina disposiziun e per la communicaziun da disposiziuns d'ina autoritad. La plattafurma d'infurmaziun IncaMail è gist vegnida renconuschida dal departament federal da finanzas (DFF) sco emprima e fin ussa sco unica tecnologia da plattafurma per la transmissiun electronica da proceduras administrativas.

Proceduras giudizialas a partir dal 1. da schaner 2011

A partir dal 1. da schaner 2011 vegnan ultra da quai differentas dretgiras en tut la Svizra ad esser obligadas d'acceptar e da tractar inoltraziuns electronicas en il rom da process civils e penals sco er da proceduras da scussiun e da concurs. Er qua datti la cundiziun ch'ina plattafurma d'infurmaziun per il traffic segir e cumprovabel dad e-mail stoppia vegnir duvrada per barattar ils documents. In'ordinaziun correspundenta è actualmain en consultaziun tar l'uffizi federal da giustia. En ina procedura gia averta vegni decidì davart l'admissiun dad IncaMail.

Infurmaziuns:

- post da medias da la Posta, tel 058 338 13 07, e-mail:

presse@post.ch

- cusseglier guvernativ dr. Martin Schmid, schef dal departament da finanzas e vischnancas dal Grischun, tel. 081 257 32 01

- Fernando Caduff, vicemanader da l'uffizi d'informatica dal Grischun, tel. 081 257 32 61

Gremi: la Posta / departament da finanzas e vischnancas

Funtauna: rg la Posta / departament da finanzas e vischnancas

30.11.2009